83. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ.Φ.420/55/Γ 760 της 12/13 Φεβρ. 1990 (ΦΕΚ Β΄ 100) Ρύθμιση στρατιωτικών υποχρεώσεων ορισμένων κατηγοριών στρατευσίμων, ανυποτάκτων και οπλιτών. Έχοντας υπόψη: α)Τις διατάξεις του Νόμ. 1763/88 «Στρατολογία των Ελλήνων» (ΦΕΚ 57/Α΄). β)Τα σοβαρά ατομικά, οικογενειακά και λοιπά προβλήματα που αντιμετωπίζουν ορισμένες κατηγορίες στρατευσίμων ανυποτάκτων και οπλιτών μεγάλης ηλικίας. γ)Τις υπηρεσιακές δυνατότητες που υπάρχουν για ευεργετική, από στρατολογική άποψη, μεταχείριση των παραπάνω ατόμων, αποφασίζουμε: Άρθρ.1.-(Καταργήθηκε από την παρ. 2 άρθρ. 30 Νόμ. 2510/24-27 Ιουν. 1997 ,ΦΕΚ Α΄136, κατωτ. αριθ. 99. Σύμφωνα δε με το άρθρ. 32 του ίδιου Νόμ. 2510/1997 ορίστηκε ότι Η ισχύς του άρθρου αυτού αρχίζει από 1η Σεπτ. 1997). Άρθρ.2.-1.Στους οπλίτες και στους έφεδρους οπλίτες που είναι πατέρες τέκνου ή τέκνων χορηγείται, κατά τη διάρκεια εκπλήρωσης των στρατιωτικών τους υποχρεώσεων, γονική άδεια ως εξής: α)Στους πατέρες ενός ζώντος τέκνου: γονική άδεια 5 ημερών. β)Στους πατέρες δύο ζώντων τέκνων: γονική άδεια 10 ημερών. γ)Στους πατέρες τριών ζώντων τέκνων: γονική άδεια 15 ημερών. 2.Η γονική άδεια χορηγείται στους παραπάνω, από το διοικητή της Μονάδας στην οποία υπηρετούν, οποτεδήποτε μετά τη συμπλήρωση της βασικής εκπαίδευσης, είναι ανεξάρτητη όλων των άλλων αδειών και υπολογίζεται ως χρόνος πραγματικής στρατιωτικής υπηρεσίας. 3.Η γονική άδεια χορηγείται κατόπιν υποβολής από τους ενδιαφερομένους στη Μονάδα τους, πιστοποιητικού οικογενειακής κατάστασης, το οποίο εκδίδεται από το Δήμο ή την Κοινότητα, στα Δημοτολόγια των οποίων είναι γραμμένοι. Άρθρα 3.-9.(Καταργήθηκαν από την περίπτ. β΄ άρθρ. 30 Νόμ. 2510/24-27 Ιουν. 1997 ,ΦΕΚ Α΄136, κατωτ. αριθ. 99. Σύμφωνα δε με το άρθρ. 32 του ίδιου Νόμ. 2510/1997 ορίστηκε ότι: Η ισχύς του άρθρου αυτού αρχίζει από 1η Σεπτ. 1997). ΄Αρθρ.10.-Εξαιρούνται από τις προσκλήσεις για κατάταξη στις Ένοπλες Δυνάμεις οι στρατεύσιμοι που υποβάλλουν υποψηφιότητα για την εκλογή τους ως Βουλευτών ή ως Ευρωβουλευτών. Η εξαίρεση αυτή αρχίζει από την ημερομηνία υποβολής της υποψηφιότητας και διαρκεί προκειμένου μεν περί εκλεγομένων για όσο χρονικό διάστημα έχουν τη βουλευτική ιδιότητα, προκειμένου δε περί μη εκλεγομένων μέχρι την ημερομηνία ανακήρυξης των Βουλευτών από το Αρμόδιο Δικαστήριο. Άρθρα.11-12.(Καταργήθηκαν από την περίπτ. β΄ άρθρ. 30 Νόμ. 2510/24-27 Ιουν. 1997 ,ΦΕΚ Α΄136, κατωτ. αριθ. 99. Σύμφωνα δε με το άρθρ. 32 του ίδιου Νόμ. 2520/1997 ορίστηκε ότι: Η ισχύς του άρθρου αυτού αρχίζει από 1η Σεπτ. 1997). Άρθρ.13.-1.Οι Διοικητικές και ερμηνευτικές οδηγίες για την εφαρμογή της απόφασης αυτής, εκδίδονται, εφόσον απαιτηθούν από τη Διεύθυνση Στρατολογικού του Γενικού Επιτελείου Εθνικής Άμυνας. 2.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. Κυρώθηκε και έχει ισχύ νόμου από το εδάφ. στ της παρ. 1 άρθρ. 18 Νόμ. 1911/1990 (ΦΕΚ Α΄ 166), Τομ. 36Δ, σελ. 1338, 501. (Αντί για τη σελ. 110,66055)  Σελ. 110,66055(α) Τεύχος 1384 Σελ. 79 Στρατολογία 36.Β.α.81α-83 